Извештај Тима за развојно планирање, за радну 2019/2020. год.

Тим за развојно планирање у ПУ „Моравски цвет“ у Жабарима, за радну 2019/2020. год., бројао је пет чланова. Чланови Тима за развојно планирање: директорка Весна Живковић, мед. сестра васпитач Рената Тодоровић, васпитач Милица Марковић, васпитач Данијела Пајић, члан Ивана Пајић- ред родитеља, Живорад Настић- ред локалне самоуправе . На састанцима тима, су сви чланови присуствовали.

 Акционим планом Тима за развојно планирање, за радну 2019/2020.год., предвиђена област била је: „Дечји развој и напредовање“.

 Носиоци активности, предвиђене Акционим планом: медицинске сестре васпитачи и васпитачи.

Задаци који су планирани Акционим планом Тима за развојно планирање за радну 2019/2020. год., били су:

* Систематски посматрати, пратити и документовати дечји развој и напредовање;
* Укључивање родитеља у процес праћења дечјег развоја и напредовања.

 У оквиру ових задатака реализовали смо следеће активности и на тај начин успешно спровели у дело задатке предвиђене Акционим планом.

 Рад предшколске установе одвија се по моделу А.Приликом уписа деце у вртић, са родитељима су размењене информације са циљем добробити детета и упознали су се са режимом дана. На Првом родитељском састанку, родитељи су бирали представника Савета родитеља, испред сваке васпитне групе. Упознати су са облицима сарадње: индивидуални разговори по пријему и испраћају деце, „Отворена врата“, „Клуб родитеља“, телефонски позиви, кућне посете, родитељи у улози предавача, заједничко уређење радне собе и дворишта, панои на којима су изложени дечији индивидуални и групни радови, интерактивни панои деце и родитеља, огласне табле, давање предлога за активности, библиотека за родитеље, праћење активности на фб страници. Размена информација са родитељима, доприноси развоју дечије личности.Простор предшколске установе, унутрашњи и спољашњи, у оба објекта, одговара потребама деце, простор је функционалан, безбедан и подстиче дечји развој и напредовање у целости. На нивоу сваке васпитне групе, праћене су дечје потребе и интересовања, као и потребе породице, на основу чега су планиране активности, што је видљиво у радним књигама васпитача. Васпитно особље, планирало је циљеве и задатке васпитно-образовног рада, у складу са могућностима и интересовањима групе. Активности и теме су смењиване, а деца су била главни иницијатори. Родитељи на нивоу свих васпитних група, активно су били укључени у рад, доносили су материјале, давали предлоге за активности. У раду повећана је примена природних материјала, на нивоу свих васпитних група, што је код деце изазивало додатно интересовање. Деца су била у прилици да раде индивидуално, фронтално, у пару, мањим групама. Имамо децу на целодневном боравку, полудневном боравку, припремно предшколски програм- четворо часовни и целодневни боравак. Током јутарњих и за време поподневних часова, групе су спојене, пратећи и посматрајући децу видимо да они уче једни од других, помажу једни другима и да је сарадња између васпитних група добра. Имамо смену активности, без ситуација чекања и празног хода, деца и васпитно особље преузимају различите улоге свакодневно, партнер, модератор. На почетку радне 2019/2020., деца су унутар радних соба према потребама формирала центре интересовања, утврђена су правила понашања унутар групе, центри интересовања мењани су током године. У процесу праћења дечјег развоја, на нивоу васпитних група, јасно су дефинисани циљеви и задаци, као и начини остваривања. Систематско праћење је у функцији програмирања васпитно-образовног процеса. Родитељи деце у установи, били су укључени у процес дечјег напредовања и документовања дечјег развоја. На Првом родитељском састанку, родитељи су у виду есеја описали потребе своје деце, потребе породице, промене код детета у односу на летње месеце. Есеји су нам помогли у планирању васпитно-образовног рада и налазе се у индивидуалним дечјим портфолима (које су родитељи израдили својој деци). Родитељи су са васпитним особљем у установи размењивали информације о детету, уз поштовање права поверљивости. Анализа добијених података и процена напредовања резултат је тимског рада. О дечјем напредовању у развоју и учењу постоји разноврсна документација. Имамо дневну евалуацију, евалуацију на крају теме, месечну евалуацију, где је дат одговор на питање: мотивисаност, иницијативност и ангажованост деце, као и које су добробити за дете. У радним књигама, васпитно особље водило је белешке о деци, где су описане дечје потребе, интересовања, ангажованост, иницијативност, напредовање. У индивидуалним дечјим портфолима, васпитно особље је документовало дечји развој и напредовање у виду ликовних радова, изјава деце, фотографија, белешки. На месечном нивоу напредовање деце, бележено је у чек листе, евалуационе листе и листе праћења са белешкама. Процена напредовања у развоју и учењу, заснована је на анализи података добијених посматрањем, праћењем детета и увидом у разноврсну педагошку документацију.

 Заједно са родитељима планирали смо Дечију недељу „Да право свако-дете ужива лако“, заједно смо радили на промовисању дечјих права. Имали смо радионицу „Сликовита јесен“, прављене су кућице од природног материјала и осликавана бетонска ограда. Деца су кућице користила за различите игре и активности, маштовитост је увек била на завидном нивоу. Одвојено у оба објекта, имали смо маскенбал. Родитељи су били активно укључени у процес адаптације, прикупљали материјал за рад, износили сугестије и предлоге, договарали смо се око радионица, приредби, манифестација у оба објекта. Били су у улози предавача и представљали своја занимања, присуствовали радном дану и учествовали у заједничким активностима.

 У новембру, родитељима смо поделили анкете у оба објекта, подељена су 102 анкетна листа, враћено је 63, анкета је била анонимна. Попуњене анкете, родитељи су стављали у кутију са прорезом, одвојено у оба објекта. Дана 19. (четвртак) 12.2019.год., спојили смо и обрадили анкетне листиће. Анкета је садржала 11 питања, претежно отвореног типа. Обрадом анкете сазнали смо следеће: Дечија интересовања ван установе, што нам је послужило у даљем планирању васпитно-образовног рада. Добили смо увид у активности инициране од самог детета, и упознали са потребама породице. Интересовања која подстичу бољу концентрацију су: конструктори, лутке, бајке, спорт, родитељи су навели да одмор, игра, здравствено стање, такође подстичу бољу концентрацију. Путем анкете стекли смо увид о осетљивим реакцијама деце, деца најчешће емотивно реагују на бајку, критику, причу, цртани. Стога су чланови Тима, известили остале запослене на васпитно-образовном већу, да је неопходно радити на промоцији социо-емоционалног развоја, што је васпитно особље и чинило у својој свакодневној васпитној пракси. Потврдили смо мишљење о односу деце међусобно, родитељи су навели да деца лако успостављају контакте и прилагођавају новим ситуацијама. Путем анкетног упитника, родитељи су навели да су се деца осамосталила у културно-хигијенском аспекту, зрелија, одговорнија, проширила фонд речи, да поштују и разумеју своје потребе и потребе других, а да је позитивним променама допринео вртић. Од родитеља смо сазнали да најчешће децу подстичу разговором. За крај анкете родитељи су навели позитивне утиске о целокупном раду наше установе, анкета говори о задовољству родитеља радом установе, као и напредовањем и развојем деце. Одговори које смо добили од родитеља, путем анкете, дали су нам додатни подстрек за даљи ток активност, а и одговорност свих запослених је била да оправда поверење које су нам родитељи указали.

 Поводом Нове године, имали радионицу у објекту Александровац и за децу млађих узраста у Жабарима, док су старија деца из објекта Жабари имала приредбу, све те активности планирали смо и реализовали заједно са родитељима. Сарадња са друштвеном средином, доприноси развоју интересовања за манифестације и институције у нашој средини, проширује постојећа знања и доприноси усвајању нових код деце. Приликом посете Библиотеци „Проф. др Александар Ивић“, код деце је развијена љубав према књизи. Повећано је интересовање за спортско-рекреативна дешавања у нашој средини, деца су почела да тренирају фолклор, аикидо, учествовала су на Рекреативно борилачком фестивалу „Мали храбриша“. Учешћем деце у спортским активностима, довело је до напредовања у биомоторичким способностима, као и испољавања здравог такмичарског духа, бољој сарадњи, упорности, истрајности, јачању самопоуздања, прихватању и поштовању правила групних спортских активности. Захваљујући сарадњи са Домом здравља, деца су се упознала са хуманим и одговорним занимањем здравствених радника. Патронажне мед. сестре, јачале су свест код деце о значају хигијене и разноврсне исхране на раст и развој. Центар за културу Жабари, организовао је гледање представе у Дому културе у Ореовици, у част сећања на писца Војислава Илића Млађег, представа „Аска и вук“. То је уједно била прилика да деца први пут гледају представу, упознају се са радом глумаца и развијена је љубав према позоришту, јер су након тога деца тражила од родитеља да их воде у позориште. Ватрогасно друштво одржало је „Против пожарну вежбу“ у дворишту наше установе, тим путем деца су упознала опасности које могу да се догоде услед пожара, повећана је свест о значају одговорног понашања. Запослени у Центру за социјални рад, децу су упознали са радом ове институције и уједно поразговарали о дечијим правима, као и поштовању свих људи, заправо оно о чему се свакодневно разговара са децом. Користили смо потенцијал локалне средине, захваљујући доброј сарадњи и на тај начин омогућили деци, да се упознају са значајем институција у нашем окружењу. Креативност су испољавали кроз ликовне, плесне и драмске активности. Посебно су им се допали фрактали које је смо радили, а доприносе кративности и индивидуалност код деце, а уједно представљају емоционално стање (пример са семинара „Линијом и бојом до креативности и бољих постигнућа“). Деца су учествовала на ликовним конкурсима, цртала и бојила. Центар за културу, Народна библиотека „Проф. др Александар Ивић“ и Туристичка организација Жабари, омогућили су деци дружење са Деда Мразом уз пригодне поклоне. Деца средње и предшколске групе из објекта у Жабарима и предшколци из Александровца, учествовала су у „Пилот пројекту Пажљивкова смотра“, тим путем развијена је свест о значају одговорног и безбедног понашања у саобраћају. Родитељи су активно били укључени у „Пилот пројекат Пажљивкова смотра“, разговарали са децом о саобраћају, доносили литературу и давали пример безбедног понашања у саобраћају деци. У сарадњи са Агенцијом за безбедност саобраћаја, Министарством унутрашњих послова Општином Жабари (Савет за безбедност саобраћаја), имали смо тестирање „Пилот пројекат Пажљивкова смотра“, одвојено у оба објекта. Знања и искуства које смо добили приликом интерног стручног усавршавања „Примена иновативних методичких приступа у функцији пројектног планирања у ПУ“, васпитно особље је применило у раду, имали смо „Чајанку“, 06.03.2020. Деца млађих узраста су са мамама, бакама, теткама, испијала чај, садила цвеће, док су деца старијих васпитних група певала, рецитовала, испијала чај и правила лутке на штапу.

 Ванредно стање које је проглашено у земљи, довело је до обуставе рада вртића 15.03.2020., како би се спречило даље ширење вируса Covid-19. У складу са Одлуком о проглашењу ванредног стања, наша установа није обављала непосредни васпитно-образовни рад. Будући да прекид рада предшколске установе, не значи престанак активности усмерених на подршку добробити учењу и развоју деце предшколског узраста. Задатак васпитног особља био је: подршка породици у остваривању њихове васпитне функције, да са њима гради отворену комуникацију и дијалог, понуди информације, саветодавну помоћ, идеје и предлоге за заједничке активности. У складу са овом ситуацијом, урадили смо План предшколске установе, до 31.03.2020.год., као и План почев од 01.04.2020.год.

Планом активности, до 31.03.2020., предвиђено је да директор спроведе и реализује:

* Оперативни план рада установе за организацију активности подршке породицама, спровођење и праћење заједничких активности деце, родитеља и васпитача и грађење заједнице у условима ванредног стања;
* Дефинисање канала комуникације, информисања и извештавања како унутар установе, тако и са родитељима;
* Обједињавање података о запосленима, ради остваривања комуникације приликом обављања радних задатака у време ванредног стања;
* У случају да интернет није доступан свим родитељима, обавеза директора и васпитача је да информације објављује на местима које су им директно доступне (на спољашњим огласним таблама установе или на објектима у локалној заједници);
* Са Тимом за стручно усавршавање израђује Оперативни план који ће омогућити да се коришћењем доступних канала комуникације гради заједница учења у функцији остваривања постављених циљева;
* Организовање обука интерног стручног усавршавања на тему дигитализације за све практичаре;
* Формира заједнице учења различитих форми (на нивоу васпитне групе, установе);
* Дефинише канале комуникације и информисања о облицима стручног усавршавања у време ванредног стања и извештава о реализацији.

План активности, до 31.03.2020.год.,за мед. сестре васпитаче и васпитаче:

* Формирање онлајн заједнице подршке и размене са породицама из своје васпитне групе за смислено организовање времена и активности у условима изолације деце и родитеља (нпр. вибер, фб, и сл. групе), договарајући се са родитељима њима најприступачнији канал комуникације;
* Дневно припремање предлога заједничких активности родитеља са децом у кућним условима и слање породицама договореним начином комуникације;
* Проучавање и дискутовање са колегиницама литературе у вези са оснаживањем породице пружањем подршке породици и да се подржи добробит деце кроз организацију активности уз коришћење технологије у комуникацији са родитељима.

Планом активности, од 01.04.2020., предвиђено је да директор спроведе и реализује:

* Организовање редовног и правовременог информисања запослених и породица о свим важним аспектима рада установе у кризној ситуацији;
* Организовање и праћење активности запослених у остваривању посебних облика васпитно-образовног рада у условима социјалне изолације, у складу са Оперативним планом;
* Доступности информација за што већи број деце и породица, са информацијама и идејама за квалитетно стварање прилика за заједничко дружење, игру и активности деце и родитеља у кућним условима;
* Организовање и праћење интерно усавршавање запослених;
* Сарадњу са директорима других ПУ, надлежном школском управом, струковним удружењима и Заводом за унапређивање образовања и васпитања.

Планом активности, од 01.04.2020., предвиђено је да мед. сестре васпитачи и васпитачи спроведе и реализују:

* Припремају и праве избор материјала за слање родитељима/деци;
* У оквиру своје мини заједнице учења (са собном колегиницом и васпитачима из установе);
* Слање материјала на дневном нивоу, преко доступних канала комуникације;
* Подстицај повезивања и размене искустава деце и њихових породица на нивоу сваке васпитне групе поштујући принцип добровољности у погледу учешћа породице;
* Информисање родитеља о каналима, платформама, линковима и терминима који су на националном нивоу доступни родитељима- предлози идеја за заједничко учење кроз игру;
* На недељном нивоу достављање извештаја о реализованим активностима, као и евиденцију о броју деце/породица, која су обухваћена активностима, достављати директорки установе;
* У оквиру мини заједнице учења укључују се у различите облике интерног и екстерног стручног усавршавања електронским путем, врше анализу и вредновање доступног материјала;
* У складу са резултатима самоевалуација својих професионалних компетенција, праве лични план стручног усавршавања за наредни период, а у односу на доступне ресурсе;
* Воде евиденцију о свом стручном усавршавању, која подразумева рефлексију материјала који је проучаван. Припремају извештај о реализованим активностима стручног усавршавања и електронским путем достављају директорки.

 Деци и породици, пружали смо подршку и размењивали сазнања, онлајн, путем фејсбук групе „Моравски цветићи“ и вибер групе „Пчелица“. Родитељи су добровољно приступили групама, размењивали искуства, објављивали активности деце, ширили информације о covid-19. Радили смо на оснаживању породице као примарног васпитача деце. Васпитно особље, успешно је спровело у дело и реализовало активности које су предвиђене Планом (План активности-током ванредног стања).У установи се налазе сви планови и извештаји, васпитача, мед.сестара васпитача и директора, током ванредног стања. Са родитељима смо остварили комуникацију и телефонским путем, свако од родитеља позван је по два пута и упознат са Препорукама Министарства. На улазним вратима установе, родитељи су били у прилици да се информишу о свим важним темама, флајери су били у куцаној форми. Васпитно особље имало је онлајн обуке.

Од 11.05.2020.год., наставили смо са непосредним васпитно-образовним радом, у складу са дописом Министарства.

Наш циљ, био је да се унапреди целокупан рад установе, побољша постојећа васпитно-образовна пракса у циљу добробити детета. Васпитно особље водило је рачуна да понуђени садржаји одговарају већем броју деце, пратили смо потребе деце и породице, и користили потенцијал локалне средине. Понуђени садржаји допринели су развоју више аспеката личност код деце. Стога су остварени планирани циљеви и задаци Акционим планом.

 Целокупно васпитно-особље у установи, доприноси раду Тима, што олакшава превазилажење потешкоћа на које наилазимо и које решавамо на васпитно-образовним већима, захваљујући отвореном систему комуникације.

Чланови тима:

1. Директор: Весна Живковић
2. Васпитач: Милица Марковић
3. Васпитач: Данијела Пајић
4. Мед. сестра васпитач: Рената Тодоровић
5. Председник Савета родитеља „Моравски цвет“: Ивана Пајић
6. Ред локалне самоуправе: Живорад Настић